CELEX: 62016TN0303
Language: da
Date: 2016-06-14 00:00:00
Title: Sag T-303/16: Sag anlagt den 14. juni 2016 — Novartis Europharm mod Kommissionen

16.8.2016   
            
            
               DA
            
            
               Den Europæiske Unions Tidende
            
            
               C 296/24
            
         Sag anlagt den 14. juni 2016 — Novartis Europharm mod Kommissionen
   (Sag T-303/16)
   (2016/C 296/33)
   Processprog: engelsk
   
      Parter
   
   
      Sagsøger: Novartis Europharm Ltd (Camberley, Det Forenede Kongerige) (ved advokat C. Schoonderbeek)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 4. april 2016 (C(2016) 2083(final)) annulleres.
            
         
               —
            
            
               Europa-Kommissionen tilpligtes at bære sine egne omkostninger og betale de af Novartis afholdte omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Med det første anbringende gøres det gældende, at Kommissionens afgørelse af 4. april 2016 er ulovlig, da den udgør en tilsidesættelse af Novartis’ eksklusive ret på markedet for lægemidler til sjældne sygdomme for dets produkt TOBI Podhaler i henhold til artikel 8, stk. 1, i forordning (EF) nr. 141/2000 (1) om lægemidler til sjældne sygdomme, og idet betingelserne i denne forordnings artikel 8, stk. 3, for at tillade en undtagelse til den eksklusive ret på markedet for lægemidler til sjældne sygdomme ikke er opfyldt.
            
         
               2.
            
            
               Med det andet anbringende gøres det gældende, at Kommissionens afgørelse af 4. april 2016 er blevet udarbejdet og vedtaget i strid med »diligenspligten«, som ligeledes benævnes »diligensprincippet«, navnlig idet der ikke er blevet taget hensyn til alle relevante videnskabelige data om de pågældende lægemidler, og idet Novartis ikke er blevet hørt som berørt part i forbindelse med den videnskabelige vurdering.
            
         
      (1)  Europa-Parlamentets og Rådets forordning (EF) nr. 141/2000 af 16.12.1999 om lægemidler til sjældne sygdomme (EFT L 18 af 22.1.2000, s. 1).